ОДГОВОР

НА ПОСТАВЉЕНА ПИТАЊА ПОНУЂАЧА

- Владимир Станић ПР Консултантске услуге у области јавних набвки

Тендер Цонсалтинг Професионал Београд –

**1. Питање**: У Критеријумима за квалитативан избор привредног субјекта, под тачком 2.3. Алати, погонска или техничка опрема предвидели сте за Партију 1-Услуга сервисирања возила са уградњом резервних делова на територији Града Београда, да понуђач поседује минимум 4 места за поправке возила са припадајућом дизалицом. Да ли ћете прихватити и да понуђач поседује канал уместо дизалица, пошто и то представља место за поправку кола?

 **Одговор:** Постављени услов је минимални. Понуђач може поседовати и користити и канал за поправку, али мора испуњавати и тражени минимални захтев. Дизалица обезбеђује бољи преглед и констатацију квара, бољу доступност возила као и ефикасније извршење потребних поправки у редовном и ванредном сервисирању возила.

**2. Питање**: У Моделу уговора сте предвидели у члану 7 - ”Набавка резервних делова, као прилог фактури, доказује се **рачуном о куповини** који садржи назив и седиште продавца. Извршилац је дужан да за сваки тип возила уграђује оригиналне резервне делове.” Такође у члану 1. став 2. предвидели сте ”Извршилац је обавезан да при закључењу уговора достави у електронској и штампаној форми норматив који ће се примењивати за све врсте услуга које нису обухваћене спецификацијом и понудом, **као и ценовник резервних делова** у електронској и штампаној форми, који ће представљати основ за плаћање и праћење реализације уговора.”

Наиме, сматрамо да би требало да избаците да се набавка резервних делова као прилог фактури доказује рачуном о куповини јер исто није у складу са позитивноправним прописима нити има логике, с обзиром да сте већ предвидели у члану 1. Модела уговора да ће извршилац при закључењу уговора доставити у електронској и штампаној форми норматив који ће се примењивати за све врсте услуга које нису обухваћене спецификацијом и понудом, **као и ценовник резервних делова** у електронској и штампаној форми, који ће представљати основ за плаћање и праћење реализације уговора.

С обзиром да ће изабрани понуђач доставити приликом закључења уговора ценовник резервних делова, сматрамо да је непотребно да се доставља додатно и рачун о куповини резервних делова јер чему ће он тачно служити? Шта ако се разликује цена резервних делова са тим рачуном пошто је познато да цене резервних делова варирају, да их није могуће увек прецизно навести, а притом добијате ценовник резервних делова који ће представљати основ за плаћање и праћење реализације уговора. Сматрамо да треба да избаците рачун о куповини.

**Одговор:** Уз потписани уговор Добављач доставља и тражени ценовник резервних делова. Наручилац може да захтева да добављач достави копије рачуна за набвку резервних делова у случају да овај део није наведен у ценовнику, а за остале резервне делове, чије цене су наведене у ценовнику не мора достављати рачун. Наручилац је у том смислу извршио измену члана 7. модела уговора у конкурсној документацији.